Imtella' Mejju 23, 2021 L-Indja rrapporta aktar minn 8,800 każ ta' infezzjoni fatali magħrufa bħala "black fungus". L-infezzjoni li normalment hija waħda rari għandha rata ta' mortalità ta' 50%, b'uħud isalvaw biss wara li titneħħilhom għajn. Fl-aħħar xhur, fl-Indja ħarġu ħafna każijiet ta' din l-infezzjoni f'pazjenti li rkupraw jew li qed jirkupraw mill-Covid-19 u jidher li qed toħroġ bejn 12 u 18-il ġurnata wara li persuna tkun irkuprat mill-Coronavirus. It-tobba jgħidu li hemm rabta bejn l-isteroids li jintużaw biex jitrattaw il-Covid-19. Persuni dijabetiċi għandhom riskju għoli. Fl-istati Indjani ta' Gujarat u Maharashtra ġew irrapportati aktar minn nofs il-każijiet ta' black fungus fil-pajjiż. F'minn tal-anqas 15-il stat ieħor kienu rrapportti bejn tmien u 900 każ. Wara ż-żieda fil-każijiet, l-istati fl-Indja ntalbu jiddikjaraw l-infezzjoni bħala epidemija.